หนูอายุ 23 ปี ค่ะ เป็นคนที่เข้ากับคนได้ยากพอสมควร ไม่เข้าสังคม เวลาอยู่คนเดียวบางทีจะร้องไห้ มีพูดคนเดียวบ้าง รู้สึกท้อแท้ ทำอะไรได้ไม่นานเพราะรู้สึกว่าเบื่อ บางวันก็รู้สึกไม่ค่อยมีความสุข (แต่กับเพื่อนรู้สึกสนุก) ควบคุมอารมณ์ตัวเองไม่ได้เวลาโมโห บางครั้งทำลายข้าวของ อยากทราบว่าเราควรจะจัดการกับอารมณ์เรายังไงบ้างคะ? มีโอกาสเป็นโรคซึมเศร้าไหม?
สวัสดีค่ะ อาการเข้าสังคมได้ยาก ชอบเก็บตัวอยู่คนเดียว ร้องไห้ ท้อแท้บ่อยๆนั้น อาจจะเกิดจาก บุคลิกภาพที่เป็นคนเก็บตัวอยู่แล้ว แต่จะไม่ได้ทำให้เสียการเรียนหรือการทำงาน หากเพิ่งมามีอาการแบบนี้ไม่นาน ทำให้ไม่สามารถเข้าสังคมได้ตามปกติ ทำอะไรที่เคยชอบทำก็เริ่มไม่สนุก พฤติกรรมการกินการนอนเปลี่ยนแปลงไป เป็นติดต่อกันเกิน 2 สัปดาห์ไม่มีช่วงที่ดีขึ้น อาจเข้าข่ายกลุ่มโรคซึมเศร้า หรือการเปลี่ยนแปลงทางอารมณ์อย่างผิดปกติไปได้เบื้องต้นพยายามพูดคุยกับเปิดใจกับคนที่ไว้ใจได้ถึงปัญหาที่เกิดขึ้น พยายามหาสิ่งที่ชอบทำเพื่อเบี่ยงเบนความสนใจ พยายามหาให้เจอว่าอะไรทำให้เบื่อหรือท้อแท้ แล้วเริ่มแก้ไขปัญหาจากจุดนั้นหากอาการยังไม่ดีขึ้น เป็นมากจนกระทบการใช้ชีวิต ควรไปพบแพทย์เพื่อประเมินสุขภาพจิตเบื้องต้น และเข้ารับการรักษาอย่างเหมาะสมต่อไป